Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: tekinti. [9/1992. (I. 30.) AB határozat, ABH 1992, 59, 65.; 47/2003. (X. 27.) AB határozat, ABH 2003, 525, 534, 541.]
Paragraph Index: 605

1. pontjában megsemmisített törvényi rendelkezés nem elégíti ki az említett alkotmányos követelményt. Ennek indokát azonban a határozat indokolásától eltérõen abban látom, hogy a kormánytisztviselõi jogviszony – amely jogokat és kötelezettségeket tartalmaz mind a munkáltatói, mind a kormánytisztviselõi oldalon – megszüntetésére vonatkozó törvényi szabályozás nem teheti kiszámíthatatlanná és bizonytalanná a jogviszony tartalmát adó jogok és kötelezettségek teljesítését. A jogi szabályozás nem teheti bizonytalanná azt, hogy a jogviszony mikor és milyen okból szüntethetõ meg egyoldalúan a munkáltató részérõl, a kormánytisztviselõ felmentésével. Álláspontom szerint a vizsgált esetben a munkáltató indokolás nélküli felmentési joga a kormánytisztviselõi jogviszony egészének (az ennek tartalmat adó jogoknak és kötelezettségeknek) az elõre látható és kiszámítható mûködését súlyosan sérti. A jogviszony munkáltató által történõ indokolás nélküli megszüntetésének a törvényi lehetõsége a közigazgatási döntés (felmentés) ténybeli alapjait kideríthetetlenné teszi. A döntés törvényi (elõ)feltételeinek a szabályozatlansága a jogszerûség bírói vizsgálatát olyan szûk körre korlátozza, amely gyakorlatilag kiüresíti a hatékony jogorvoslathoz való alkotmányos alapjogot. A munkavégzésre irányuló jogviszonyok mögött mindig jelen van és fennmarad a szerzõdéses (contractuális) háttér. Nevezetesen az, hogy két fél beleegyezésével jön létre, és mindkét fél ismeri a saját és a másik szerzõdõ fél jogait és kötelezettségeit, tehát a jogviszony tartalma átlátható és kiszámítható, ahogyan a jogviszony keletkezésének, megváltoztatásának és megszüntetésének a jogilag szabályozott formái, esetei, következményei is. A kormánytisztviselõk esetében a kétoldalú jogviszony, kormánytisztviselõi jogviszony kinevezéssel és annak elfogadásával jön létre. A kinevezõ és a kinevezést elfogadó közös és egyezõ akarata hozza létre a kormánytisztviselõi jogviszonyt. Ennek az egyezõ akaratnak a kinyilvánítása az a szerzõdési elem, amely akkor is jelen van, ha a kormánytisztviselõi jogviszony egyik alanya egy kormányzati szerv, illetve annak vezetõje és a másik egy magánszemély. Ezen „vegyes tartalmú”, vagyis köz- és magánjogi elemeket egyaránt tartalmazó jogviszony kiszámíthatóságát, annak idõhosszát, tartalmát, kötelességi és felelõsségi elemeit egyaránt „homályban” hagyja, és ennek következtében kiszámíthatatlanná teszi az, hogy a látszólag egyenlõ jogi helyzetben lévõ munkáltató és munkavállaló egyaránt bármikor felmondhatja, indokolás nélkül, két hónapos határidõvel a munkavégzésre irányuló jogviszonyt, egyenlõtlen helyzetben levõ alanyokra érvényesül a törvényi elõírás. Ez az egyenlõtlen helyzet erõsebb jogi védelmet követel a jogalkotótól a munkavállalói oldalon, mint a munkáltatói oldalon. Ez az erõsebb védelem akkor érvényesül, ha a törvényi szabályozás indokolási kötelezettséget állapít meg a jogviszonyt egyoldalúan megszüntetõ munkáltató számára. Összegezve: a szerzõdéses szabadság a „kinevezésben” és az „elfogadásban” nyilvánul meg, még a köz, sõt a kormányzati szférában való foglalkoztatás esetén is, hiszen ezen egyezõ akaratok kinyilvánítása hozza létre magát a kormánytisztviselõi jogviszonyt. A kormánytisztviselõi jogviszony megszüntetésére vonatkozhatnak speciális szabályok a törvényben, de a ténylegesen és szociálisan egyenlõtlen helyzetben lévõ jogalanyokra azonos jogok és kötelezettségek nem írhatók elõ.

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes